Helena Ekholm

Hanna Helena Ekholm (neiupõlvenimi Jonsson; sündinud 6. septembril 1984 Helgumis) on Rootsi laskesuusataja, kes on võistelnud maailma karikasarjas alates 2005-2006 hooajast. 

Jonsson alustas võistlemist 2002. aastal ja osales esimest korda täiskasvanute võistlustel Pokljukas 2006. aasta MM-il, kus ta sai segateatevõistluses kuuenda koha.

2007. aasta MM-il Anterselvas tuli Jonsson Rootsi naiskonnaga Prantsusmaa ja Norra ees segateatesõidu maailmameistriks. 2008. aasta MM-i Östersundis ei suutnud Jonsson koduseinte toetust ära kasutada ja sai individuaaldistantsil parima koha 15 km ühisstardiga sõidus, kus ta oli viies. Segateatesõidus pidi ta leppima neljanda kohaga.

Pyeongchangis toimunud 2009. aasta maailmameistrivõistlustel tuli ta 10 km jälitussõidus maailmameistriks. Päev varem tuli ta 7,5 km sprindis viiendaks ja pidi ka jälitussõitu viiendana alustama, kuid tänu heale sõidule ja paremale laskmisele konkurentide ees jõudis ta parima ajaga finišisse. 

Maailma karikasarjas saavutas Jonsson esimese poodiumikoha ja kohe ka võidu 18. märtsil 2007 Hantõ-Mansiiskis ühisstardiga sõidus. Maailma karikasarja üldarvestuses oli tema parim koht 2007-2008 hooajal, kui ta oli üheksas. 2008-2009 hooaja arvestuses on ta praegu (seisuga 15. veebruar 2009) teisel kohal.

 Saavutused 

 Maailmameistrivõistlustel 

 2007  Anterselvas
  maailmameister 4x6 km segateatesõidus 
2009  Pyeongchangis
  maailmameister 10 km jälitussõidus

 Maailma karikasarjas  

 Maailma karikasarja etapivõidud

Jrk-nrAastaKuupäevKohtRiikAla1. 200718. märts                             Hantõ-Mansiisk12,5 km ühisstardiga sõit2.2008 4. detsember                             Östersund15 km eraldistardist sõit3. 200925. jaanuar                            Anterselva12,5 km ühisstardiga sõit4. 2009 15. veebruar                             Pyeongchang10 km jälitussõit 

 Välislingid 

 Helena Ekholmi koduleht
 Helena Ekholmi fännide koduleht saksa- ja rootsikeelne (arhiveeritult)
 Helena Ekholmi Biathlonworldi kodulehel

Kategooria:Rootsi laskesuusatajad
Kategooria:Sündinud 1984